Diari Oficial de la Generalitat Valenciana


Sumari del DOGV 865, del 11-07-1988 (1988/811611)

ORDRE de 2 de maig de 1988, de la Conselleria d'Agricultura i Pesca, per la qual es regula l'exercici de la pesca amb l'art denominat moruna.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/02/(2)/dof/vci/html**

### Dades del document

Número de DOGV
:   865

Data del DOGV
:   11-07-1988

Secció del DOGV
:   DISPOSICIONS GENERALS

Número del document
:   1988/811611


Data del document
:   02-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 2 de maig de 1988, de la Conselleria d'Agricultura i Pesca, per la qual es regula l'exercici de la pesca amb l'art denominat moruna.  
La pesca amb l'art de moruna, la regula l'Ordre de 20 de març de 1986, de la Conselleria d'agricultura i Pesca, que estableix les condicions en què cal executar aquesta modalitat de pesca a les aigües interiors del litoral valencià.  
Durant el període de posada en pràctica d'aquesta disposició es va veure que les condicions tècniques i l'entorn sòcio-econòmic en què es duu a terme aquesta activitat aconsellen d'efectuar-ne una actualització de la normativa.  
Cal, per tant, plasmar en una nova disposició la regulació de la pesca amb l'art de moruna, per tal de recollir-ne els aspectes bàsics de la normativa i deixar-ne els aspectes no essencials per desplegar-los posteriorment.  
En atenció d'aquests motius, a proposta de la Direcció General de Desenvolupament Agrari, i fent ús de les facultats que tinc atribuïdes,  
ORDENE:  
Article primer  
Es defineix com a moruna, l'art de pesca passiu i fix format per una xarxa travessera d'una peça només, calada perpendicularment a la costa amb un o dos caragols i un o dos cóps. La ralinga superior de l'art anirà proveïda de flotadors i la inferior, amb els llasts, convenients, pot reposar al fons o no, tot quedant sempre en posició vertical.  
Article segon  
Es distingeixen quatre tipus d'arts de moruna:  
a) Fina xirretera.  
b) Fina llagostinera.  
c) Mitjana.  
d) Grossa.  
Les dimensions dels arts i de les malles s'ajustarà a les mides següents:  
a) Per a la xarxa, travessera:  
Tipus Longitud máxima Mida mínima del quadrat de la malla  
Fina xirretera 65 metres 7 milímetres  
Fina llagostinera 210 metres 20 milímetres  
Mitjana 200 metres 25 milímetres  
Grossa 330 metres 50 milímetres  
b) Per al caragol:  
Tipus Longitud máxima Mida mínima del quadrat de la malla  
Fina xirretera 30 metres 6 milímetres  
Fina llagostinera 55 metres 20 milímetres  
Mitjana 65 metres 25 milímetres  
Grossa 130 metres 40 milímetres  
Article tercer  
En l'exercici de la pesca amb les arts de Moruna s'autoritza, segons el tipus de l'art, la captura de les espècies següents:  
Fina xirretera: moixó (Atherina sp.)  
Fina llagostinera: llagostí (Pennaeus sp.)  
Mitjana: calamar (Loligo sp.)  
 sépia (Sepia sp.)  
Grossa: qualsevol espècie autoritzada per a pescar.  
Article quart  
Per a la pràctica de la pesca amb moruna, caldrà que els arts hagen estat homologats pels Serveis Territorials de la Conselleria d'agricultura i Pesca, per a la qual cosa els armadors interessats dirigiran la sol·licitud als dits Serveis Territorials en què faran constar el lloc on es troba dipositat l'art, el tipus i el nombre d'arts que es pretén d'homologar.  
Els Serveis Territorials inspeccionaran els arts, al lloc que designen, inscriuran en un registre oficial els que complesquen el que estableix l'article segon i n?expendran la certificació acreditativa a l'armador.  
Article cinqué  
Les postes per al calament de les morunes s'adjudicaran, per temporada, mitjançant sorteig que es durà a terme a la Confraria de Pescadors respectiva.  
La Direcció Territorial de la Conselleria d'agricultura i Pesca resoldrà tot fixant la data i l'hora del sorteig.  
Aquesta resolució haurà de ser exposada al tauler d'anuncis de la Confraria durant els quinze dies anteriors a la data del sorteig.  
Els armadors, per a participar en el sorteig d'alguna de les postes, hauran de presentar, 48 hores abans de la celebració, l'escrit de sol·licitud dirigit a la Confraria de Pescadors on se celebrarà el sorteig, i mostrar la certificació acreditativa de l'homologació de la seua art moruna.  
El sorteig de les postes, es farà en presència del Patró Major o de la persona en qui delegue i d'un representant de la Conselleria d'agricultura i Pesca. El Secretari de la Confraria n'alçarà l'acta oportuna.  
En el sorteig de les postes, tindran dret preferent els armadors pertanyents a aqueixa Confraria. Només si es declaren desertes podran ser adjudicades a armadors d'altres confraries, mitjançant un altre sorteig que es durà a terme el mateix dia.  
Article sisè  
Les autoritzacions per al calament de les distintes modalitats de moruna, les expendrà la Direcció Territorial de la Conselleria d'agricultura i Pesca amb caràcter temporal i s'estendran per a cada posta a nom i matrícula de l'embarcació de l'armador sol·licitant. De les autoritzacions concedides, se n'informarà a la Direcció General de Desenvolupament Agrari.  
L?autorització de calament de moruna per embarcació, serà incompatible amb qualsevol altra activitat pesquera o marisquera durant el temps que estiga vigent.  
En finalitzar la temporada autoritzada per a la pesca amb l'art de moruna, cada armador presentarà a la Direcció Territorial de la Conselleria d'agricultura i Pesca la certificació dels despatxos de l'embarcació per a la moruna autoritzada i la relació de la pesca capturada amb la diligència de la Confraria de Pescadors que n'acredite la venda a la llotja.  
Article seté  
Els arts de moruna, s'abalisaran amb boies provistes d'un màstil que sobreixca almenys dos metres per damunt la boia. El màstil, de dia, durà una bandera i de nit un llum blanc visible a una distància de dues milles.  
Les dimensions de les banderes no seran inferiors a 40 cm d'altura per 60 cm d'amplària.  
Les boies hauran de dur fixes une plaques, de tal forma que puguen ser visibles, en què figuraran les matricules i els folis corresponents a les embarcacions respectives.  
Article vuité  
L?incompliment del que disposa aquesta Ordre se sancionarà d'acord amb el que disposa la Llei 53/1982, de 13 de juliol, sobre infraccions en matèria de pesca marítima.  
DISPOSICIONS FINALS  
Primera  
Queda derogada per la present disposició l'Ordre de 20 de març de 1986, de la Conselleria d'agricultura i Pesca, per la qual es regula l'exercici de la pesca amb els arts denominats moruna (DOGV núm. 370).  
Segona  
Es faculta la Direcció General de Desenvolupament Agrari per a fixar les postes i els temps de calament de les morunes i dictar les normes complementàries que requeresca el desplegament d'aquesta Ordre.  
Tercera  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
Quarta  
Les postes de la zona de Tabarca s'ajustaran pel que fa al temps de calament, el nombre i la localització, al que estableix l'Ordre de 4 d'abril de 1986 (DOGV núm. 397).  
València, 2 de maig de 1988.  
El Conseller d'agricultura i Pesca,  
LLUIS FONT DE MORA MONTESINOS


Còpia Permalink ELI